- eju
                                        udskrift
                                            af
                         sø- & handelsrettens dombog
                                       ____________
                                          dom
afsagt den 21. august 2015
v-39-14
                                   supergroup plc
                                   (advokat malene fagerberg rosendahl)
                                   mod
                                   1) henry kjeldsen ringkøbing tømmerhandel a/s
                                   og
                                   2) y-connection aps
                                   (advokat søren wolder for begge)
indledning og parternes påstande
sagen angår, om de sagsøgte, henry kjeldsen ringkøbing tømmerhandel a/s og y-
connection aps, har markedsført og solgt varemærkeforfalskede t-shirts, og om de sagsøgte
skal betale erstatning mv. som følge heraf.
                                               -2-
supergroup plc har nedlagt følgende endelige påstande:
1    henry kjeldsen ringkøbing tømmerhandel og y-connection forbydes at importere,
     markedsføre og sælge produkter, jf. bilag 8, som bærer et eller flere varemærker tilhø-
     rende supergroup, jf. bilag 2 som er ctm 003528403 og ctm 008670051, uden at hid-
     røre fra supergroup.
2    henry kjeldsen ringkøbing tømmerhandel og y-connection skal in solidum betale til
     supergroup kr. 100.000 med tillæg af sædvanlig procesrente fra stævningens indgivel-
     se.
3    restlager af de omhandlede produkter udleveres til supergroup med henblik på de-
     struktion for henry kjeldsen ringkøbing tømmerhandels og y-connections regning.
4    henry kjeldsen ringkøbing tømmerhandel og y-connection skal offentliggøre en for
     henry kjeldsen ringkøbing tømmerhandel og y-connection fældende dom ved ind-
     rykning af en annonce med gengivelse af domskonklusionen i børsen, jyllands posten,
     politiken og berlingske tidende samt i 30 dage offentliggøre domskonklusionen på
     henry kjeldsen ringkøbing tømmerhandels og y-connections respektive hjemmesi-
     der.
henry kjeldsen ringkøbing tømmerhandel og y-connection har nedlagt følgende på-
stande:
1    over for påstand 1 påstås afvisning, subsidiært frifindelse.
2    over for påstand 2-4 påstås frifindelse.
sagens oplysninger
                                                 -3-
sagens parter
supergroup er en britisk detailvirksomhed, der producerer, markedsfører og sælger bl.a.
beklædning under varemærket superdry. supergroups helejede datterselskab, dkh re-
tail limited, står anført som indehaver af to eu-varemærkeregistreringer (ctm 003528403
og ctm 008670051 fremlagt som bilag 2) af såvel ordet superdry som en figurlig udform-
ning heraf, der er registreret i henholdsvis 2005 og 2010 for bl.a. beklædning. supergroup
sælger i danmark sine t-shirts igennem bl.a. sin hjemmeside ”www.superdry.dk”. der er
fremlagt en udskrift fra hjemmesiden af 26. juni 2014 med en t-shirt, der sælges for 349 kr.,
inkl. moms.
henry kjeldsen ringkøbing tømmerhandel (i det følgende ”henry kjeldsen”) driver virk-
somheden ”knock outlet”, der består af hjemmesiden ”www.knockoutlet.dk” samt fire bu-
tikker i holstebro, kibæk, spjald og varde. det fremgår af en udskrift fra hjemmesiden af 20.
maj 2014, at der i butikkerne og på hjemmesiden sælges en række forskellige produkter til
lave priser, herunder shampoo, cremer, makeup, barberblade, slik, beklædning, porcelæn,
brugskunst, sko, vaskepulver og opvasketabs.
y-connection driver ifølge sin hjemmeside www.y-connection.com primært virksomhed
med import og salg af især lysartikler og tilbehør.
sagens forløb
som bilag 8 er fremlagt fire billeder af en række t-shirts mærket superdry som præsente-
ret i henry kjeldsens knock outlet-butik i holstebro. billederne stammer fra et opslag af 2.
april 2014 på knock outlet holstebros side på facebook under overskriften ”så er der de fe-
deste superdry t-shirt i knockoutlet butikken til kun 195.,-kr kom og kig ind.”
den 8. april 2014 fik supergroup i knock outlet-butikken i holstebro foretaget et prøvekøb
af fire af de omhandlede t-shirts for 195 kr., inkl. moms, per stk. (i alt 780 kr., inkl. moms).
ved brev af 15. april 2014 rettede supergroups advokat henvendelse til henry kjeldsen og
gjorde opmærksom på, at de indkøbte t-shirts var varemærkeforfalskede. supergroups ad-
                                                    -4-
vokat bad samtidig henry kjeldsen om bl.a. at stoppe al markedsføring og salg af de kræn-
kende produkter.
den 16. april 2014 meddelte jesper møller andersen fra y-connection på vegne af henry
kjeldsen via e-mail til supergroups advokat bl.a., at markedsføring og salg af de omhandle-
de t-shirts blev stoppet øjeblikkeligt, og at y-connection som leverandør af de omhandlede
t-shirts overtog sagen og det fulde ansvar for en eventuel krænkelse. jesper møller ander-
sen oplyste samtidig, at de omhandlede t-shirts var erhvervet ”under omstændigheder, som
i sig selv burde afkræfte formodningen om varemærkefalsk”, og han bad derfor supergroup
om mere konkret at uddybe, hvad påstanden herom var baseret på.
senere den 16. april 2014 bad leif lysgaard fra henry kjeldsen endvidere via e-mail til su-
pergroups advokat om at få tilsendt dokumentation for påstanden om, at de omhandlede t-
shirts skulle være varemærkeforfalskede.
den 22. april 2014 oplyste jesper møller andersen via e-mail til supergroups advokat bl.a.,
at y-connection havde solgt 1.851 af de omhandlede t-shirts til henry kjeldsen. ifølge je-
sper møller andersen havde henry kjeldsen på daværende tidspunkt videresolgt 89 t-shirts
til kunder i henry kjeldsens knock outlet-butikker, og de resterende 1.762 t-shirts befandt
sig på henry kjeldsens lager. jesper møller andersen oplyste endvidere, at de i relation til
spørgsmålet om, hvorvidt de omhandlede t-shirts var varemærkeforfalskede, var i gang
med at gennemgå deres dokumentation, og at han ville vende tilbage herom.
den 20. maj 2014 meddelte jesper møller andersen via e-mail til supergroups advokat føl-
gende:
       ”vi har endnu en gang drøftet sagen og gennemgået vores dokumentation og fastholder
       vores synspunkt.
       derfor agter vi at bringe varen til salg hurtigst muligt uagtet hvilke tiltag i føler er nød-
       vendige, herunder en eventuel stævning.”
                                             -5-
den 21. maj 2014 indleverede supergroup en anmodning til sø- og handelsretten om over
for henry kjeldsen og y-connection at nedlægge et midlertidigt forbud mod markedsføring
og salg af de omhandlede t-shirts samt at beslaglægge et eventuelt restlager heraf (sagsnr.
a-18-14).
med anmodningen var som bilag 13 vedlagt fire udaterede erklæringer udarbejdet af sylvia
noskowska, der er brand protection manager hos supergroup, vedrørende de fire t-shirts
indkøbt i knock outlet-butikken i holstebro. af erklæringerne fremgår bl.a.:
 -6- -7-                                               -8-
ved brev af 2. juni 2014 til sø- og handelsretten i sagen om midlertidigt forbud (a-18-14) er-
klærede henry kjeldsens og y-connections advokat, at henry kjeldsen og y-connection
ville afstå fra at sælge de omhandlede t-shirts frem til en eventuel retssag er overstået. ved
brev af 12. juni 2014 anmodede supergroups advokat på den baggrund om, at forbudssagen
blev sluttet, og at spørgsmålet om sagsomkostninger blev udskudt til hovedsagen, hvilket
blev ført til retsbogen af 13. juni 2014.
                                                   -9-
parterne forsøgte herefter at finde en forligsmæssig løsning, og det fremgår af en e-mail af
10. juni 2014 fra supergroups advokat til henry kjeldsens og y-connections advokat, at su-
pergroup ikke kunne acceptere et tilbud om betaling af 75.000 kr.
den foreliggende sag blev anlagt den 27. juni 2014.
henry kjeldsen og y-connection har under sagen oplyst, at de omhandlede t-shirts er pro-
duceret i tyrkiet, hvorfra de skulle være blevet solgt til en grossist i england, som har vide-
resolgt dem til defaso group international trading (i det følgende ”defaso group”). det er
under sagen endvidere oplyst, at y-connection i henhold til en faktura af 23. februar 2014
har købt 2.095 af de omhandlede t-shirts for 12,50 euro per stk. af defaso group, som den
23. marts 2014 udstedte en kreditnota vedrørende 244 af disse t-shirts, dvs. at y-connection
har købt i alt 1.851 t-shirts. i såvel den pågældende faktura som den pågældende kreditnota
er nederst anført følgende:
       ”hereby we confirm that the goods are genuine and coming from a trustful supplier with
       the permission to resell inside the european community”.
de 1.851 t-shirts er ifølge en faktura af 2. april 2015 alle videresolgt af y-connection for 15
euro per stk. til henry kjeldsen, som har solgt i alt 357 af de omhandlede t-shirts for 195 kr.
inkl. moms per styk.
der er under sagen endvidere fremlagt tre udskrifter af 26. juni 2014, 26. november 2014 og
24. april 2015 fra knock outlet holstebros side på facebook, hvoraf fremgår, at det oprinde-
lige opslag af 2. april 2014 med markedsføring og billeder af de omhandlede t-shirts på de
pågældende tidspunkter fortsat var at finde på siden. det pågældende opslag havde den 26.
juni 2014 fået syv ”synes godt om”, tre kommentarer og var blevet delt én gang, hvilket også
var tilfældet den 24. april 2015.
henry kjeldsen og y-connection har desuden fremlagt fire udskrifter fra hjemmesiden
”www.repertoriefashion.co.uk” af fire t-shirts mærket superdry i farverne rød, blå, mør-
keblå og grå.
                                                 - 10 -
henry kjeldsen og y-connection har endelig i danmark og i udlandet fået indkøbt en række
t-shirts mærket superdry i forskellige farver.
forklaringer
der er under sagen afgivet forklaring af sylwia noskowska og klaus mejlholm.
sylwia noskowska har forklaret bl.a., at hun er brand protection manager hos supergroup
og har ansvaret for emea-regionen. hun har været ansat hos supergroup i ét år og 4 måne-
der. hun har tidligere arbejdet som brand protection manager hos bmw. hendes primære
opgaver hos supergroup består i at identificere varemærkeforfalskninger og få dem fjernet
fra markedet. hun har gennemgået en uddannelse hos supergroup vedrørende identifikati-
on af ægte produkter. hun laver træningsprogrammer for toldmyndighederne og politiet og
har udarbejdet træningsbrochurer og -manualer. hun hjælper ofte købere af superdry t-
shirts med forespørgsler om ægthed. supergroup bruger årligt omkring gbp 750.000 på at
bekæmpe varemærkeforfalskninger og beskytte deres brand.
superdry er et ”premium brand”, og de sammenligner sig selv og konkurrer med f.eks.
ralph lauren, lacoste og calvin klein. superdry-produkter sælges via e-handel, grossi-
ster, franchises og forhandlere. superdry-produkter sælges i over 50 lande igennem deres
forhandlernetværk og i over 200 lande via e-handel. supergroup betragter danmark som et
af deres nøglemarkeder i europa. hun ved ikke, hvor stor supergroups omsætning er i
danmark.
supergroup får produceret deres produkter i 8 ”key manufacturing countries”, herunder
tyrkiet, hvor supergroup har 11 fabrikker. seks af fabrikkerne i tyrkiet producerer su-
perdry t-shirts. deres produkter bliver kun sendt fra disse ”key manufacturing countries”
til deres tre ”distribution centres” i storbritannien, belgien og hong kong. deres fabrikker i
tyrkiet har derfor ikke tilladelse til at sende produkter direkte til en engelsk grossist, som
det angiveligt skulle være sket i denne sag.
                                                 - 11 -
på tidspunktet for krænkelsen opererede supergroup i danmark igennem deres franchiseta-
ger smac a/s. smac a/s er sidenhen blevet opkøbt af supergroup, som i dag, så vidt hun
ved, opererer i danmark igennem selskabet superdry nordic og baltics. distributionen fo-
regår på den måde, at superdry nordic og baltics placerer en ordre hos supergroup uk,
som herefter placerer en ordre hos fabrikken. når produkterne er produceret, bliver de sendt
til en ”shipment partner”, hvor produkterne gennemgår en kvalitetsinspektion. herefter bli-
ver produkterne videresendt til deres ”distribution centre” i belgien. produkterne bliver her-
efter sendt direkte til et lager i århus. superdry nordic og baltics har herefter den fulde kon-
trol over distributionen af superdry t-shirts i danmark.
supergroup har en gang imellem restlagre af produkter, som sælges til lavere priser igen-
nem ebay eller via outlets. en sjælden gang imellem bruger supergroup også andre distribu-
tører, men når det sker, sker det ikke i europa, men på andre kontinenter. de omhandlede t-
shirts kan ikke være fra et restlager, for der er tale om varemærkeforfalskede produkter.
hun blev bekendt med henry kjeldsens salg af de omtvistede t-shirts i april 2014. hun blev
orienteret af smac a/s, der havde foretaget et prøvekøb. hun modtog de omtvistede t-shirts
og lavede sine undersøgelser på baggrund heraf. hun kan vedstå indholdet sine erklæringer.
de omtvistede t-shirts blev herefter forevist for retten, der af vidnet fik udpeget nogle af de
elementer, der er nævnt i de fire erklæringer. vidnet påpegede i den forbindelse, hvordan de
japanske bogstaver på de omhandlede t-shirts’ vaskelabels er ulæselige. vidnet demonstre-
rede endvidere, hvordan mærket superdry på de originale vaskelabels træder frem, når
man lyser på det med en særlig lygte på grund af det indeholdte uv-element. den samme
effekt fremkom ikke, når der blev lyst på de vaskelabels, som sidder i de omtvistede t-shirts.
vidnet forklarede hertil, at supergroup introducerede deres uv-vaskelabels i 2012. su-
pergroup har aldrig produceret vaskelabels, der ligner de vaskelabels, som optræder på de
t-shirts, der er blevet solgt af henry kjeldsen og y-connection. supergroup har flere data-
baser, hvor de kan finde alle deres stylenumre og se, hvilke farver der er produceret herun-
der. nogle t-shirts bliver lavet i f.eks. to farveversioner under ét stylenummer, mens andre
bliver lavet i f.eks. seks farveversioner under ét stylenummer. hun har tjekket oplysningerne
om stylenumrene i deres database, og hun har også fået oplysningerne dobbelttjekket af en
                                                 - 12 -
anden afdeling. hun har taget et print fra deres database, som hun gerne viser frem, hvis det
kræves.
alle de t-shirts, der er indkøbt af de sagsøgte, er efter hendes opfattelse irrelevante, for de
pågældende t-shirts’ stylenumre adskiller sig fra de stylenumre, som de omtvistede t-shirts
har. hun har ikke haft lejlighed til at gennemgå de indkøbte t-shirts forud for hovedfor-
handlingen. hun indvilligede imidlertid i at gennemgå dem i retten og konstaterede, at de
umiddelbart ser ægte ud. hun konstaterede endvidere, at de indkøbte t-shirts er produceret
i en periode, hvor supergroup gik fra deres tidligere vaskelabels til deres nuværende uv-
vaskelabels. derfor har produkterne fået forskellige stylenumre. nogle superdry t-shirts
bliver også fremstillet i to forskellige kvaliteter. nogle gange fremstiller de således det sam-
me design i en let og en tykkere version til brug i forskellige sæsoner.
det har været meget skadende for superdry-brandet at blive præsenteret som sket i knock
outlet holstebro, hvor de omhandlede t-shirts er blevet solgt ved siden af f.eks. batterier,
chips og slik. det er meget vigtigt for dem, at dommen bliver offentliggjort, da knock outlets
kunder bør gøres opmærksomme op, at de har købt falske t-shirts, så de ikke tror, at det er
originale t-shirts.
da supergroup modtog henry kjeldsens og y-connections tilbud om betaling af 75.000 kr.,
havde supergroup ikke modtaget dokumentation for omfanget af krænkelsen, og der var
forskellige uoverensstemmelser mellem de tal, som de havde fået oplyst. henry kjeldsen og
y-connection havde heller ikke oplyst, hvor produkterne oprindeligt kom fra, og de ville
heller ikke anerkende, at produkterne var varemærkeforfalskede. 75.000 kr. dækker desuden
ikke skaderne på deres brand eller deres omkostninger forbundet med sagen.
supergroup giver, så vidt hun ved, ikke licens til andre.
hun kender godt defaso group, der tidligere har solgt varemærkeforfalskede produkter i
europa. supergroup har ikke givet deres samtykke til markedsføring af de omtvistede t-
shirts. den erklæring om ægthed, der fremgår af defaso groups faktura og kreditnota, er
der derfor ikke noget grundlag for.
                                                - 13 -
klaus mejlholm har forklaret bl.a., at han er sales & buying manager hos y-connection. han
ejer også 50 % af virksomheden. han varetager både indkøb og salg. y-connection er pri-
mært beskæftiget med salg af lamper til forbrugere. y-connection har også agentur på black
& decker haveredskaber i danmark. derudover laver y-connection kampagner til detail-
markedet i skandinavien, storbritannien og tyskland. y-connection har ni ansatte i dan-
mark og 11-12 ansatte i shanghai. henrik skov jensen er en af deres tidligere ansatte. jesper
møller andersen er eksportchef.
y-connection har tidligere handlet med parallelimporterede tekstilvarer. y-connection har
købt de omtvistede t-shirts af defaso group. de blev henvist til defaso group af produkt-
chefen for herretekstil hos dansk supermarked, hvor klaus mejlholm selv har en fortid. y-
connection har forud for indkøbet af det omtvistede parti t-shirts købt 10-12 forskellige va-
repartier fra defaso group. de har tidligere fra defaso group købt varer af mærkerne hu-
go boss, lacoste, fred perry, burberry og gant, der er blevet videresolgt til danske kunder,
og det har ikke givet anledning til retslige efterspil. de har ikke en samarbejdsaftale med de-
faso group. de har nu indstillet alt samarbejde med defaso group, indtil denne sag er løst.
de har, så vidt han husker, kun handlet med defaso group efter at have modtaget et kon-
kret tilbud fra defaso group om køb af nogle bestemte varer. det var også tilfældet for så
vidt angår de omtvistede t-shirts. de modtog en e-mail fra defaso group med billeder af
nogle t-shirts, der lå i papkasser og hang på et tøjstativ, samt et regneark med information
om antal t-shirts i de forskellige størrelser. det gav indtryk af, at der var tale om et restparti.
y-connection har kun købt dette parti varer af mærket superdry. y-connection har ikke
tilbudt det konkrete vareparti til andre end henry kjeldsen. y-connection modtager normalt
vareprøver, hvis de rekvirerer det, men han kan ikke huske, om de modtog vareprøver fra
det omtvistede parti t-shirts. han studsede ikke over, at erklæringen om ægthed i fakturaen
gik igen på kreditnotaen.
y-connection får normalt altid udarbejdet en advokaterklæring, også når de handler med
defaso group. en advokaterklæring indeholder normalt information om, at advokaten har
set fakturakæden helt tilbage til indehaveren af rettighederne. dansk supermarked forlanger
                                               - 14 -
f.eks. altid, at der foreligger en advokaterklæring. de fik ikke udarbejdet en advokaterklæ-
ring vedrørende de omtvistede t-shirts, fordi det ikke var et krav fra henry kjeldsen. det
var af økonomiske årsager, for de betaler normalt selv for de advokaterklæringer, de indhen-
ter. de havde også stor tiltro til defaso group, da de havde fået defaso group anbefalet af
dansk supermarked, da de tidligere havde købt varer af defaso group, og da y-connection
havde modtaget en inspektionsrapport fra defaso group. y-connection har en aftale med
defaso group om, at y-connection betaler et ekstra beløb for at få lavet en inspektion af va-
rerne i det land, hvor varepartiet befinder sig. en sådan inspektion dækker, at defaso group
udfører kvalitetstest på hver enkelt vare, der bl.a. dækker undersøgelser af vaskelabels og
kvalitet. det dækker også ægthed. han kan ikke svare på, hvorfor y-connection ikke har
fremlagt den pågældende inspektionsrapport.
han husker ikke, om henry kjeldsen modtog en vareprøve forud for henry kjeldsens køb af
de omtvistede t-shirts. henry kjeldsen udbad sig ikke dokumentation for ægtheden af de
omtvistede t-shirts.
da de modtog indsigelsen fra supergroup, gik de i dialog med defaso group. de fik end-
videre foretaget nogle testindkøb af originale superdry t-shirts i spanien, grækenland og
danmark. det var en repræsentant fra defaso group, der foretog et testkøb i grækenland.
det var ham selv, der foretog et testkøb i marbella, spanien. det var en medarbejder hos y-
connection, der foretog et testkøb hos zalando. de gik herefter produkterne igennem, så
godt de nu kunne. de var meget i tvivl, om de omtvistede t-shirts var varemærkeforfalske-
de. han lagde ikke mærke til, at man ikke kan læse de japanske tegn på de omtvistede t-
shirts. da de den 20. maj 2014 skrev tilbage til supergroups advokat, havde de fortsat ikke
set dokumentation for, at de omtvistede t-shirts skulle være varemærkeforfalskede. han
modtog først erklæringerne fremlagt som bilag 13 i forbindelse med sagen om midlertidigt
forbud.
han kan bekræfte, at de standsede salget af de omtvistede t-shirts den 2. juni 2014. de ind-
samlede herefter de resterende t-shirts, der blev filmet, pakket og stillet på deres lager, hvor
de nu befinder sig. de pågældende t-shirts blev sendt retur til y-connection efter aftale med
henry kjeldsen.
                                                - 15 -
y-connection har altid samarbejdet henry kjeldsen. y-connection har en samarbejdsaftale
med henry kjeldsen. y-connection har fået mandat fra henry kjeldsen til at varetage denne
sag. y-connection har bekræftet overfor henry kjeldsen, at y-connection vil holde henry
kjeldsen skadesløs i forbindelse med denne sag.
de har ikke modtaget samtykke fra supergroup til at markedsføre de omhandlede t-shirts.
han ved ikke, hvor de omtvistede t-shirts kommer fra, og han kender ikke fakturakæden.
han ved ikke, om der findes en ubrudt fakturakæde, der går tilbage til supergroup. det er
defaso group, der har oplyst, at de omtvistede t-shirts kommer fra england. de har spurgt
om navnet på den engelske leverandør, men det vil defaso group ikke oplyse, hvilket vist
skyldes, at defaso group og den pågældende leverandør har en del samhandel. da de blev
bekendt med indsigelsen fra supergroup, spurgte de, om defaso group kunne fremlægge
oplysninger om leverandørkæden, men det har de ikke kunne få oplyst. y-connection har
fået en mundtlig tilkendegivelse fra defaso group om, at y-connection vil blive holdt ska-
desløs af defaso group, hvis y-connection måtte blive dømt til at betale kompensation til
supergroup.
y-connection tilbød supergroup at forlige sagen mod betaling af 75.000 kr. og destruktion af
de omtvistede t-shirts, fordi de gerne ville have sagen afsluttet hurtigst muligt. forligstil-
buddet blev ikke accepteret af supergroup.
parternes synspunkter
supergroup har navnlig anført, at supergroup med analysen af og erklæringerne vedrøren-
de de fire testindkøbte t-shirts har bevist, at de omhandlede t-shirts er varemærkeforfalske-
de. det afgørende er, at det viste stylenummer for de pågældende t-shirts kun findes i de fi-
re viste farvekombinationer, der er vist i bilag 13. stylenumrene ms1hx071 og ms1ha741
passer således ikke med farvekombinationerne for de originale t-shirts. det er således ikke
relevant at lave sammenligninger med andre originale t-shirts, der indeholder helt andre
stylenumre end ms1hx071 og ms1ha741. hertil kommer alle de andre kendetegn nævnt i
erklæringerne på, at de testindkøbte t-shirts er varemærkeforfalskede. supergroup har ikke
                                                - 16 -
givet samtykke til henry kjeldsens og y-connections markedsføring og salg af de omhand-
lede t-shirts, og henry kjeldsen og y-connection har ikke løftet deres bevisbyrde for, at de
omhandlede t-shirts er bragt i omsætning med supergroups samtykke. henry kjeldsens og
y-connections brug af supergroups varemærker er dermed i strid med varemærkelovens §
4 og markedsføringslovens § 18.
der er ikke grundlag for at afvise påstand 1, der henviser til de relevante varemærker og de
omhandlede t-shirts afbilledet i bilag 8.
det kan lægges til grund, at henry kjeldsen og y-connection, der begge er professionelle er-
hvervsdrivende, forud for købet ikke undersøgte de omhandlede t-shirts, og en simpel un-
dersøgelse ville have vist, at der er tale om falske produkter. de har endvidere ikke bedt om
oplysninger vedrørende fakturakæden, fået udarbejdet en advokaterklæring eller på anden
vis sikret sig, at der var tale om originale t-shirts. y-connection har heller ikke fremlagt den
rapport, de påstår at have fået udleveret fra defaso group. der er endvidere tale om et me-
get stort parti t-shirts i mange forskellige farver og størrelser, der ikke fremstår som et rest-
parti. henry kjeldsen og y-connection har således forsømt deres undersøgelsespligt og her-
ved handlet i ond tro inden indgåelsen af købet af de omhandlede t-shirts. det ændrer ikke
herpå, at der i fakturaen fra defaso group står, at varerne er ægte, da det alene er en vag og
generel frase fra en udenlandsk mellemhandler, som endda også fremgår af kreditnotaen,
uden nogen form for bagvedliggende dokumentation.
da henry kjeldsen og y-connection har handlet forsætligt eller groft uagtsomt eller som
minimum uagtsomt, har supergroup krav på rimeligt vederlag for udnyttelsen af varemær-
kerne samt erstatning for den yderligere skade, som krænkelsen har medført jf. varemærke-
lovens § 43, stk. 1 og 2, og markedsføringslovens § 20, stk. 3, samt godtgørelse for ikke-
økonomisk skade efter varemærkelovens § 43, stk. 3, og markedsføringslovens § 20, stk. 2.
efter retspraksis fastsættes rimeligt vederlag som en hypotetisk licensafgift på mellem 10% -
25%. ved 10% er vederlaget 1.851 t-shirts x 349 kr. x 0,8 x 0,1 = 51.679,92 kr. eksl. moms. ved
25% er vederlaget 1.851 t-shirts x 349 kr. x 0,8 x 0,25 = 129.199,80 kr. eksl. moms.
                                               - 17 -
supergroup’s krav på erstatning ud over rimeligt vederlag og godtgørelse kan efter praksis
opgøres som erstatning for tabt fortjeneste og markedsforstyrrelse samt andet tab. su-
pergroup bør under alle omstændigheder tilkendes erstatning mindst svarende til henry
kjeldsens og y-connections fortjeneste.
y-connection har solgt de omhandlede t-shirts til henry kjeldsen for eur 15 (112 kr.) per t-
shirt med en uberettiget fortjeneste på eur 2,50 (18,65 kr.) per t-shirt, eksl. moms. for y-
connections salg af de 1.851 t-shirts er den uberettigede fortjeneste således 34.521,15 kr.
ekskl. moms, og for salget af de videresolgte 357 t-shirts 6.658 kr. ekskl. moms.
henry kjeldsen har videresolgt de omhandlede t-shirts for 195 kr. inkl. moms (153,50 kr.
ekskl. moms). henry kjeldsen uberettigede fortjeneste er således 41,50 kr. ekskl. moms per t-
shirt. for salget af de 1.851 t-shirts er henry kjeldsens uberettigede fortjeneste 76.816,00 kr.
ekskl. moms, og for de solgte 357 t-shirts 14.815 kr. ekskl. moms.
henry kjeldsens og y-connections uberettigede fortjeneste ville have været i alt 111.000 kr.
ekskl. moms, hvis alle t-shirts var blevet solgt. henry kjeldsens og y-connections uberetti-
gede fortjeneste for det aktuelle salg udgør 21.473 kr. ekskl. moms.
supergroup sælger de originale t-shirts for 349 kr. inkl. moms (279,20 kr., ekskl. moms). de
omhandlede produkter er substituerbare og solgt som værende ægte, og supergroups tab
for den tabte omsætning er opgjort som 1-til-1 tab. for de indkøbte 1.851 t-shirts udgør su-
pergroups mistede omsætning 279,2 kr. x 1.851 = 516.799,20 kr. ekskl. moms. for de solgte
357 t-shirts udgør supergroups tabte omsætning 279,20 kr. x 357 = 99.674,40 kr. ekskl.
moms.
det må ved opgørelsen af supergroups krav anses for en skærpende omstændighed, at hen-
ry kjeldsen og y-connection har markedsført og solgt de omhandlede t-shirts som værende
originale, at såvel indkøbs – som videresalgsprisen har været uhørt lav, at der er tale om en
massiv markedsføring via butikker og facebook og et stort parti varer, at henry kjeldsen og
y-connection fortsatte salget af de omhandlede t-shirts i perioden fra den 22. april - 7. maj
2014, hvor der blev solgt en hel del flere t-shirts, selvom de var blevet gjort opmærksomme
                                               - 18 -
på, at de omhandlede t-shirts var falske, at billedet med de falske t-shirts fortsat er at finde
på knock outlet holstebros side på facebook, og at henry kjeldsen ikke vil afgive forklaring
for retten, hvorfor supergroup bl.a. ikke kan få oplyst det fulde omfang af krænkelsen.
af procesøkonomiske grunde har supergroup opgjort sit krav til 100.000 kr.
henry kjeldsen og y-connection skal endvidere betale for destruktion af de 1.494 t-shirts,
som aktuelt befinder sig på y-connections lager, jf. varemærkelovens § 44, stk. 1, nr. 3 og 4.
offentliggørelse af en fældende dom er endelig en nødvendig sanktion for at sikre su-
pergroups reetablering af sin markedsposition over for sine kunder såvel som over for de
forbrugere, der i god tro har købt de omhandlede kopiprodukter hos henry kjeldsen og risi-
kerer at få en dårlig oplevelse med produkterne uden at vide, at produkterne er kopier. ved
offentliggørelse får forbrugerne også en mulighed for at returnere produkterne mod tilbage-
betaling af købsprisen.
henry kjeldsen og y-connection skal bære sagens omkostninger, herunder for sagen om
midlertidigt forbud (a-18-14). supergroup havde på tidspunktet for henry kjeldsens og y-
connections tilbud om at forlige sagen mod betaling af 75.000 kr. ikke modtaget dokumenta-
tion for krænkelsens omfang. henry kjeldsen og y-connection havde endvidere umiddel-
bart forud for forligstilbuddet genoptaget salget af de krænkende produkter, hvilket nød-
vendiggjorde en sag om midlertidigt forbud. det tilbudte forløb var endvidere for lavt, og
tilbuddet er endeligt ikke blevet fremsat på ny under sagen. parterne har forsøgt at opnå en
forligsmæssig løsning i november 2014 og april 2015, men der har ikke kunnet opnås enig-
hed.
henry kjeldsen og y-connection har navnlig anført, at supergroup ikke har godtgjort, at de
omhandlede t-shirts er varemærkeforfalskede. det er ikke dokumenteret, hvilke systemer
supergroup anvender, når de skal vurdere, om en t-shirt er falsk. det er endvidere blevet
forklaret, at det er relativt nyt, at der anvendes uv-koder på vaskelabels, og at der findes
forskellige originale kvaliteter og tryk. kvaliteten på de omtvistede t-shirts afviger ikke fra
kvaliteten på de originale t-shirts, og det er samlet set ikke godtgjort, at der foreligger vare-
mærkeforfalskede produkter. påstand 1 er desuden for bredt formuleret til at kunne danne
                                              - 19 -
grundlag for en dom, da den vedrører et generelt fremadrettet forbud over for enhver er-
hvervsmæssig disposition, og da påstanden ikke er begrænset til de omtviste produkter.
hvis retten finder, at der er tale om varemærkeforfalskede t-shirts, har henry kjeldsen og y-
connection handlet i god tro i forbindelse med indkøbet heraf. de omhandlede t-shirts er
ikke indkøbt for en særligt lav pris, og det fremstod som et restparti. klaus mejlholm har
endvidere forklaret, at y-connection havde fået anbefalet defaso group af dansk super-
marked, som man normalt kan have tillid til, og y-connection havde forinden hos defaso
group foretaget 10-12 indkøb, som ikke har givet anledning til problemer. y-connection an-
vender normalt advokaterklæringer, men da henry kjeldsen ikke havde bedt om det, valgte
y-connection det af omkostningsmæssige årsager fra. det kan på baggrund af den tidligere
samhandel med defaso group imidlertid lægges til grund, at y-connection ville have fået
en advokaterklæring, hvis man havde anmodet herom. det fremgår endvidere af fakturaen
fra defaso group, at der var tale om ægte produkter, og der kan ikke lægges noget i, at er-
klæringen også fremgår af kreditnotaen. supergroup fremlagde ikke med sit brev af 15. april
2015 dokumentation for påstanden om, at de omhandlede t-shirts var varemærkeforfalske-
de. da supergroup ikke fremsendte en sådan dokumentation, genoptog man salget. man
standsede så salgte på ny, da forbudssagen kom, og supergroup fremkom med sine erklæ-
ringer. der er således ikke udvist uagtsomhed, og der foreligger derfor ikke et ansvarsgrund-
lag.
supergroup har ikke dokumenteret eller sandsynliggjort noget økonomisk tab. der er ikke
fremlagt oplysninger om nedgang i salget, der er ikke oplyst salgstal for de pågældende de-
signs, og supergroup har ikke opgjort en tabt avance. det er en forudsætning for at tage
hensyn til den uberettigede fortjeneste, at der er dokumenteret et tab. henry kjeldsens for-
tjeneste må desuden opgøres ud fra det faktisk realiserede salg, dvs. 357 t-shirts x 41,50 kr. =
14.815 kr.
supergroup har endvidere ikke dokumenteret størrelsen på en royaltysats til brug for be-
regning af størrelsen på et eventuelt vederlag, og satsen kan derfor fastsættes til mellem 5 –
10 % af den uberettigede omsætning, ekskl. moms, dvs. 10% af 55.692 kr. (357 t-shirts x 156
kr.) = 5.569,20 kr.
                                               - 20 -
der foreligger desuden ikke nogen markedsforstyrrelse som følge af henry kjeldsens og y-
connections handlinger, subsidiært er en markedsforstyrrelse (og det dertil hørende tab)
minimal. der er således blot sket en markedsføring på facebook i en kort periode af fire out-
let-butikker i vestjylland, og der er kun opnået et samlet salg på 357 t-shirts. det kan ikke
tillægges betydning, at opslaget med billederne fortsat er at finde på knock outlet holste-
bros side på facebook, idet der er tale om historisk markedsføring.
supergroup har endvidere hverken dokumenteret eller sandsynliggjort, at der foreligger en
ideel skade for supergroup, der kan berettige til en godtgørelse for ikke-økonomiske tab.
der er derudover ikke givet et tilsagn fra henry kjeldsen til y-connection om, at henry
kjeldsen vil hæfte solidarisk med y-connection. der er derfor ikke hjemmel til at pålægge
henry kjeldsen at hæfte solidarisk med y-connection.
efter praksis skal der ske frifindelse for påstanden om offentliggørelse af dommen, når der
ikke er tale om en krænkelse af større omfang, som i denne sag.
krænkelsens omfang var supergroup bekendt, da henry kjeldsen og y-connection tilbød at
forlige sagen mod betaling af 75.000 kr. supergroups processkridt må derfor betragtes som
unødig procesførelse, og henry kjeldsen og y-connection skal som følge heraf tilkendes
sagsomkostninger uanset sagens udfald i øvrigt.
sø- og handelsrettens begrundelse og resultat
supergroup er indehaver af varemærkerettighederne i eu til ordet superdry og en figur-
lig udformning heraf for beklædning, jf. bilag 8.
primo 2014 købte y-connection af defaso group i alt 1.851 t-shirts med disse mærker. de
omhandlede t-shirts blev umiddelbart herefter solgt til henry kjeldsen, som efter det oply-
ste videresolgte i alt 357 af de omhandlede t-shirts i sine fire knock outlet-butikker i hol-
stebro, kibæk, spjald og varde i perioden fra den 2. – 16. april 2014 og igen fra den 20. maj –
                                                  - 21 -
2. juni 2014. de omhandlede t-shirts blev desuden markedsført af henry kjeldsen i et opslag
af 2. april 2014 på knock outlet holstebros side på facebook.
på baggrund af de af sylwia noskowska udarbejdede erklæringer og hendes forklaring for
retten vedrørende de fire t-shirts, der er købt den 8. april 2014 i knock outlet-butikken i
holstebro, samt rettens egen besigtigelse af disse fire t-shirts sammenholdt med originale t-
shirts, finder retten det godtgjort, at samtlige 1.851 t-shirts er påført supergroups varemær-
ker uden supergroups samtykke, og at de omhandlede t-shirts dermed er varemærkeforfal-
skede.
henry kjeldsens og y-connections køb, markedsføring og salg af de omhandlede t-shirts
udgør derfor en krænkelse af supergroups varemærkerettigheder, jf. rådets forordning nr.
207 af 26. februar 2009 om ef-varemærker (ef-varemærkeforordningen), artikel 9, stk. 1, litra
a. supergroup skal derfor have medhold i påstand 1, der efter sin endelige udformning ale-
ne retter sig imod de relevante varemærkeregistreringer og de omhandlede t-shirts, og som
efter rettens opfattelse ikke er for bred til at kunne tages under påkendelse. henry kjeldsens
og y-connections påstand om afvisning af påstand 1 tages dermed ikke til følge.
y-connection og henry kjeldsen skal endvidere udlevere det tilbageværende restlager på ef-
ter det oplyste 1.494 t-shirts til supergroup med henblik på destruktion for henry kjeldsen
og    y-connections     regning,    jf.  varemærkelovens     §   44,   stk.  1  og  3,  jf. ef-
varemærkeforordningens artikel 102, stk. 2.
det kan på baggrund af klaus mejlholms forklaring lægges til grund, at y-connection ikke
forud for sit køb af de omhandlede t-shirts bad om at få dokumentation for, om de omhand-
lede t-shirts hidrørte fra supergroup. y-connection bad af omkostningsmæssige årsager
heller ikke om at få udarbejdet en advokaterklæring om, hvor de omhandlede t-shirts hid-
rørte fra, hvilket klaus mejlholm har forklaret, at y-connection ellers normalt plejede at få
udarbejdet, også når y-connection handlede med defaso group. der er ikke afgivet forkla-
ring for retten på vegne af henry kjeldsen, og retten lægger på baggrund af klaus mejlholms
forklaring herefter til grund, at henry kjeldsen heller ikke bad om at få udarbejdet en advo-
katerklæring om, hvor de omhandlede t-shirts hidrørte fra, eller i øvrigt bad om at modtage
                                                 - 22 -
dokumentation herfor. henry kjeldsen og y-connection har dermed ved end ikke at have
forsøgt at sikre sig, at de omhandlede t-shirts hidrørte fra supergroup, hver især handlet
uagtsomt og ifalder som følge heraf erstatningsansvar over for supergroup, jf. varemærke-
lovens § 43, stk. 1, nr. 1 og 2, jf. ef-varemærkeforordningens artikel 102, stk. 2.
supergroup har ikke fremlagt oplysninger om sit dækningsbidrag ved salg af tilsvarende
originale t-shirts. retten finder på den baggrund ikke fornødent grundlag for at tilkende
supergroup erstatning for afsætningstab.
supergroup er imidlertid berettiget til rimeligt vederlag for udnyttelsen af supergroups va-
remærker. der er ved udmålingen heraf navnlig lagt vægt på, at henry kjeldsen og y-
connection begge har købt i alt 1.851 varemærkeforfalskede t-shirts, men at henry kjeldsen
alene har videresolgt 357 stk. heraf. der er endvidere især lagt vægt henry kjeldsens videre-
salgspris.
det må endvidere antages, at y-connections og henry kjeldsens markedsføring og salg af de
omhandlede t-shirts har medført en vis markedsforstyrrelse for supergroup. henset til op-
lysningerne om antallet af t-shirts solgt af henry kjeldsen, at henry kjeldsens salg af de
omhandlede t-shirts alene er sket i fire outlet-butikker i et begrænset geografisk område, og
at markedsføringen af de omhandlede t-shirts efter det oplyste alene er sket ved et enkelt
opslag på knock outlet holstebros side på facebook, må markedsforstyrrelsen imidlertid
anses for meget begrænset.
efter en samlet skønsmæssig vurdering findes et passende beløb til dækning af rimeligt ve-
derlag og erstatning for markedsforstyrrelse herefter at kunne fastsættes til 25.000 kr., og y-
connection og henry kjeldsen, der begge har medvirket til krænkelserne, hæfter solidarisk
herfor.
efter sagens karakter og omfang er der ikke grundlag for at tilkende supergroup en godtgø-
relse for ikke-økonomisk skade i medfør af varemærkelovens § 43, stk. 3, jf. ef-
varemærkeforordningens artikel 102, stk. 2.
                                                 - 23 -
efter krænkelsens karakter, sagens forløb og udfald finder retten, at en offentliggørelse i 30
dage på y-connections og henry kjeldsens respektive hjemmesider af uddrag af dommen,
bestående af oplysning om dommens datering, sø- og handelsrettens journalnummer, par-
ternes navne og en gengivelse af dommens konklusion, er en nødvendig sanktion, jf. vare-
mærkelovens § 44a, jf. ef-varemærkeforordningens artikel 102, stk. 2. retten har herved
navnlig lagt vægt på krænkelsens karakter og y-connections og henry kjeldsens adfærd,
herunder deres fortsatte salg af de omhandlede t-shirts efter at være blevet gjort opmærk-
som på, at de var varemærkeforfalskede, samt deres manglende vilje til at fjerne det pågæl-
dende billede af de omhandlede t-shirts fra knock outlet holstebros side på facebook. ret-
ten har endvidere lagt vægt på, at henry kjeldsens kunder, der har købt de omhandlede t-
shirts i den tro, at der er tale om originale produkter, bør gøres opmærksomme på, at det ik-
ke er tilfældet. der er herudover ikke grundlag for at tage påstanden om offentliggørelse i
pressen til følge.
ved fastsættelsen af sagsomkostninger har retten navnlig lagt vægt på, at y-connection og
henry kjeldsen henset til udfaldet af den foreliggende sag må anses for de tabende parter i
begge sager, jf. retsplejelovens § 312, stk. 1. henset til sagens udfald skal supergroup desu-
den tilkendes fulde sagsomkostninger. de anførte oplysninger om, at y-connection og hen-
ry kjeldsen forud for sagens anlæg har tilbudt at betale 75.000 kr. til supergroup, kan ikke
føre til andet resultat.
i sagsomkostninger, herunder for sagen om midlertidigt forbud, skal henry kjeldsen og y-
connection herefter til supergroup betale 33.180 kr. beløbet omfatter et beløb til advokatud-
gifter på 30.000 kr. inkl. moms, erstatning af retsafgift i forbudssagen og forholdsmæssig
retsafgift i denne sag med 2.400 kr. og erstatning af udgifter til prøvekøb med 780 kr. ved
udmålingen af sagsomkostninger har retten lagt vægt på sagens værdi, karakter og omfang.
                                       thi kendes for ret:
henry kjeldsen ringkøbing tømmerhandel a/s og y-connection aps forbydes at importe-
re, markedsføre og sælge produkter, jf. bilag 8, som bærer et eller flere varemærker tilhøren-
                                               - 24 -
de supergroup plc, jf. bilag 2 som er ctm 003528403 og ctm 008670051, uden at hidrøre fra
supergroup plc.
henry kjeldsen ringkøbing tømmerhandel a/s og y-connection aps skal in solidum betale
til supergroup plc 25.000 kr. med procesrente fra den 27. juni 2014.
restlager af de omhandlede produkter skal udleveres til supergroup plc med henblik på de-
struktion for henry kjeldsen ringkøbing tømmerhandel a/s’ og y-connection aps’ reg-
ning.
henry kjeldsen ringkøbing tømmerhandel a/s og y-connection aps skal i 30 dage offent-
liggøre oplysning om dommens datering, sø- og handelsrettens journalnummer, parternes
navne og en gengivelse af dommens konklusion på henry kjeldsen ringkøbing tømmer-
handel a/s’ og y-connection aps’ respektive hjemmesider.
i sagsomkostninger skal henry kjeldsen ringkøbing tømmerhandel a/s og y-connection
aps i fællesskab betale 33.180 kr. til supergroup plc.
de idømte beløb skal betales inden 14 dage efter denne doms afsigelse, mens dommens be-
stemmelse om offentliggørelse skal efterkommes inden 30 dage efter denne doms afsigelse.
sagsomkostningsbeløbet forrentes efter rentelovens § 8a.
poul hartvig nielsen                 mads bundgaard larsen                henrik kirketerp
                                             (sign.)
                                          ___ ___ ___
                               udskriftens rigtighed bekræftes
                                  sø- og handelsretten, den
